钦定古今图书集成/明伦汇编/氏族典/第268卷 > 王随
## 钦定古今图书集成/明伦汇编/氏族典/第268卷 > 王随

按《宋史王随传》，“随字子正，河南人。登进士甲科，通判
同州，迁著作郎，为京西转运副使，迁淮南转运使，徙
河东，三迁刑部员外郎兼侍御史知杂事，出知应天
府，改知扬州。仁宗为太子，拜右庶子。母丧，起复光禄
卿，知润州，徙江宁府，复给事中，为龙图阁直学士，知
秦州。明道中，为江淮安抚使，还拜户部侍郎、参知政”
事，为庄惠皇太后园陵监护使，拜门下侍郎、同中书
门下平章事。顷之，以疾在告。为相一年，无所建明。会
灾异屡发，谏官韩琦言之，罢判河阳。薨，谥“章惠。”